CELEX: E2013P0009
Language: fi
Date: 2013-06-28 00:00:00
Title: EFTAn valvontaviranomaisen 28 päivänä kesäkuuta 2013 Norjan kuningaskuntaa vastaan nostama kanne (Asia E-9/13)

3.10.2013   
            
            
               FI
            
            
               Euroopan unionin virallinen lehti
            
            
               C 287/13
            
         EFTAn valvontaviranomaisen 28 päivänä kesäkuuta 2013 Norjan kuningaskuntaa vastaan nostama kanne
   (Asia E-9/13)
   2013/C 287/09
   EFTAn valvontaviranomainen, Rue Belliard 35, 1040 Bryssel, Belgium, asiamiehinään Xavier Lewis ja Markus Schneider, nosti 28 päivänä kesäkuuta 2013 EFTAn tuomioistuimessa kanteen Norja kuningaskuntaa vastaan.
   EFTAn valvontaviranomainen pyytää EFTAn tuomioistuinta
   
               1.
            
            
               toteamaan, että (i) jättäessään hyväksymättä Euroopan talousalueesta tehdyn sopimuksen liitteessä XIII olevan II luvun 16 a kohdassa tarkoitetun säädöksen (komission direktiivi 2010/48/EU, annettu 5 päivänä heinäkuuta 2010, moottoriajoneuvojen ja niiden perävaunujen katsastuksesta annetun Euroopan parlamentin ja neuvoston direktiivin 2009/40/EY mukauttamisesta tekniikan kehitykseen), sellaisena kuin se on mukautettuna ETA-sopimuksen pöytäkirjalla 1, täytäntöönpanemiseksi tarvittavat toimenpiteet tai (ii) jättäessään ilmoittamatta kyseisistä toimenpiteistä valvontaviranomaiselle asetetun määräajan kuluessa (lukuun ottamatta direktiivin liitteessä II olevaa katsastustodistuksia koskevaa 3 lukua, jota on noudatettava 31 päivään joulukuuta 2013 mennessä) Norjan kuningaskunta on laiminlyönyt kyseisen säädöksen ja ETA-sopimuksen 7 artiklan mukaiset velvoitteensa;
            
         
               2.
            
            
               määräämään Norjan kuningaskunnan maksamaan oikeudenkäyntikulut.
            
         
      Oikeusperusta ja taustatiedot sekä kanteen tueksi esitetyt oikeusseikkoja koskevat väitteet:
   
   
               —
            
            
               EFTAn valvontaviranomainen esittää, että Norja on laiminlyönyt direktiivin 2010/48/EU 2 artiklan ja ETA-sopimuksen 7 artiklan mukaiset velvollisuutensa jättäessään hyväksymättä Euroopan talousalueesta tehdyn sopimuksen täytäntöönpanemiseksi tarvittavat toimenpiteet tai jättäessään ilmoittamatta kyseisistä toimenpiteistä valvontaviranomaiselle asetetun määräajan kuluessa (lukuun ottamatta direktiivin liitteessä II olevaa katsastustodistuksia koskevaa 3 lukua, jota on noudatettava 31 päivään joulukuuta 2013 mennessä).